Afriforum kanselleer fees glo weens ‘regses’ – praag.co.za
Kallie Kriel, hoof uitvoerende beampte van AfriForum, het aan Centurion Rekord bevestig dat die konsert na agt jaar gekanselleer is.
Die gratis fees, wat die afgelope agt jaar mense van regoor Pretoria getrek het, het te omstrede geraak vir Afriforum nadat beide Steve Hofmeyr en Sunette Bridges by die konserte opgetree het.
AfriForum het sowat drie jaar gelede alle bande met Bridges verbreek, maar Hofmeyr was een van die fees se grootste trekpleisters.
Klaarblyklik voel Afriforum dat die fees ‘n “regse-gevoel” begin kry het, want die Vierkleur het gereeld by die konserte gewapper en wyle Eugene Terre’blanche, het die jaar voordat hy vermoor is, self ‘n draai by die konsert gemaak.
Kriel het tydens vroeëre media-onderhoude gesê dat ‘n regse inslag “nooit die bedoeling daarvan was nie”.
Die fees het ook al knelpunte, waaronder die omstrede naamsverandering van Pretoria, hoog op die agenda geplaas en Hofmeyr, het byvoorbeeld, sterk standpunt teen die verandering van die verhoog af ingeneem.
Die fees het jaarliks tussen 20 000 en 30 000 mense gelok.
Skrywer praagGepubliseer op 20 Augustus 2015 21 Augustus 2015 Kategorieë Afrikaanse nuus, NuusSleutelwoord AfriForum, Eugene Terre'Blanche, Pretoria, regse politiek, Steve Hofmeyr, Vierkleur, Voortekkermonument
Vorige Vorige artikel: Bangkok-bomaanvaller geïdentifiseer
Volgende Volgende artikel: Polisie moet oproeriges in Klerksdorp vasvat